hotchpotch/miracl-hf-unified huggingface dataset:
ฟ้า (ภาพยนตร์ไทย)
ฟ้า () ภาพยนตร์ไทยแนวแอ๊คชั่นออกฉายในปลายปี พ.ศ. 2541 นำแสดงโดย สุนิสา เจทท์, ดอน ธีระธาดา, ฉัตรชัย เปล่งพานิช, จอนนี่ แอนโฟเน่ กำกับการแสดงโดย วิชช์ เกาไศยนันท์
ริค (ดอน ธีระธาดา) นายตำรวจหนุ่มผู้เพิ่งจบหลักสูตรเอฟบีไอจากสหรัฐอเมริกา และเชี่ยวชาญศิลปะการต่อสู้ ต้องมาจับคู่กับ นายตำรวจวัยกลางคน (ฉัตรชัย เปล่งพานิช) ที่ยังคงใช้วิธีการทำงานแบบเก่า ๆ เพื่อตามไล่ล่ากลุ่มโจร 8 คน ที่อุกอาจปล้นเพชรล้ำค่า ซึ่งหัวหน้าโจร (จอนนี่ แอนโฟเน่) กลุ่มนี้และลูกน้องทุกคนจะแต่งตัวกันอย่างสุดเนี้ยบ โดยที่มี ฟ้า (สุนิสา เจทท์) คู่หมั้นสาวของริคที่เพิ่งตั้งครรภ์ได้อ่อน ๆ ถูกจับเป็นตัวประกันไป
ฟ้า เป็นผลงานภาพยนตร์จากการกำกับเรื่องแรกของ วิชช์ เกาไศยนันท์ ผู้กำกับหนุ่มชาวไทยที่อาศัยและเรียนวิชาภาพยนตร์จากสหรัฐอเมริกา และได้อยู่ในแวดวงภาพยนตร์ฮอลลีวู้ดด้วย ซึ่งในขณะนั้นวิชช์มีอายุเพียง 24 ปีเท่านั้น
อีกทั้งยังเป็นผลงานการแสดงเรื่องแรกของ สุนิสา เจทท์ ซึ่งต่อมากลายเป็นนักแสดงชื่อดังสังกัดช่อง 3 และได้ ดอน ธีระธาดา นักแสดงหนุ่มที่เชี่ยวชาญเทควันโดมารับบทเป็นพระเอกในเรื่อง ร่วมด้วยนักแสดงชื่อดังอย่าง ฉัตรชัย เปล่งพานิช, จอนนี่ แอนโฟเน่ และนักแสดงประกอบที่เป็นสีสันอีกมาก เช่น เกริก ชิลเลอร์ และกาญจนาพร ปลอดภัย ที่รับบทเป็นผู้บังคับบัญชาตำรวจระดับสูงที่เป็นผู้หญิง
แต่เมื่อออกฉายแล้ว เสียงวิจารณ์ไปในทางลบทั้งสิ้น โดยมีเสียงวิจารณ์ว่า แม้ภาพยนตร์จะกล้าที่จะแหกกฎของภาพยนตร์แนวตำรวจไล่จับผู้ร้ายไปจากขนบเดิม ๆ ของแวดวงภาพยนตร์ไทย โดยให้ ผู้ร้ายดูดีและหล่อกว่าตำรวจ รวมทั้งมุมกล้องที่ถ่ายภาพแบบใหม่ แต่ทว่าบทภาพยนตร์ซึ่งเขียนโดยตัววิชช์เอง ก็อ่อนมาก การกระทำของตัวละครในหลายครั้งขาดเหตุผล ขาดความต่อเนื่อง การตัดต่อก็ทำได้ไม่ดีเลย และตัวละครฝ่ายผู้ร้ายก็มีมากเกินความจำเป็น อีกทั้งเนื้อหาจริง ๆ ของเรื่องไม่ได้มีประเด็นอะไรมากเลย จนสามารถทำให้จบได้ภายในเวลาแค่ครึ่งชั่วโมง แต่กลับยืดออกไปเกือบสองชั่วโมงได้ และปัญาหาสำคัญอีกประการหนึ่งคือ การพูดภาษาไทยที่ไม่ชัดของพระเอก ทำให้ดูเป็นภาพยนตร์ตลกไปทุกครั้งที่ตัวพระเอกพูด และในเว็บไซต์ IMDbได้ให้คะแนนภาพยนตร์เรื่องนี้ไปเพียงแค่ 3.6 ดาวจากทั้งหมด 10 ดาว
ซึ่งในหลายปีต่อมา วิชช์ ก็ได้สร้างภาพยนตร์ฮอลลีวู้ดในเรื่อง "" ซึ่งเป็นภาพยนตร์ในแนวแอ๊คชั่นเช่นเดียวกัน ได้รับการวิจารณ์จากนักวิจารณ์ชาวต่างประเทศให้เป็นภาพยนตร์ยอดแย่แห่งปี และต่อมาได้รับเลือกให้เป็นภาพยนตร์ยอดแย่ในรอบทศวรรษอีกต่างหาก
สมชาย คุณปลื้ม
สมชาย คุณปลื้ม หรือ กำนันเป๊าะ (30 กันยายน พ.ศ. 2480 – ) เป็นนักการเมือง นักธุรกิจ ชาวจังหวัดชลบุรี ผู้กว้างขวางในภาคตะวันออก และเคยเป็นอดีตนายกเทศมนตรีเทศบาลเมืองแสนสุขที่มีผลงานมากมายจนทำให้ชลบุรีเป็นเมืองที่มีความสำคัญทางเศรษฐกิจ เป็นผู้อยู่เบื้องหลังและให้การสนับสนุนนักการเมืองจากภาคตะวันออกหลายคน ถูกตัดสินจำคุก 5 ปี 4 เดือน และยึดทรัพย์ในคดีทุจริตซื้อที่ดินเขาไม้แก้ว และจำคุก 25 ปี ในคดีจ้างวานฆ่า นายประยูร สิทธิโชติ หรือ กำนันยูร แล้วหลบหนีคดี ต่อมาเมื่อวันที่ 30 มกราคม พ.ศ. 2556 นายสมชาย คุณปลื้มได้ถูกตำรวจจับที่กรุงเทพมหานคร
เกิดเมื่อวันที่ 30 กันยายน พ.ศ. 2480 บิดาเป็นผู้ใหญ่บ้านในตำบลแสนสุข อำเภอเมืองชลบุรี ส่วนมารดามีอาชีพขายหมูในตลาดหนองมน กระทั่งมีโรงฆ่าสัตว์ขนาดเล็กของตนเอง
เมื่อจบชั้นประถมสี่จากโรงเรียนวัดกลางดอน จึงลาออกจากโรงเรียนเป็นกระเป๋ารถเมล์สายบางแสน - ศรีราชา - ชลบุรี ก่อนจะขึ้นมาเป็นคนขับรถ ต่อมาจึงหันไปทำเรือประมง แต่ทำเพียงไม่กี่ปีก็เลิกเพราะราคาน้ำมันแพง จึงหันไปจับธุรกิจทำบ่อลูกรังจนประสบความสำเร็จ และนำไปสู่ธุรกิจรับเหมาก่อสร้างก่อนจะขยายไปเป็นธุรกิจเหล้า โรงแรม พัฒนาที่ดิน จนสามารถขยายกิจการครอบคลุมเกือบทุกกิจการในท้องที่บางแสนและพัทยา ทั้งยังเป็นผู้สนับสนุนบุตรชายและนักการเมืองในท้องถิ่นภาคตะวันออกหลายคน
ด้านชีวิตส่วนตัว สมรสกับนางสติล คุณปลื้ม (สกุลเดิม แสนเจริญ) บุตรสาวของนายฝอย-ทองเพียร แสนเจริญ มีบุตรธิดา รวม 5 คน เรียงลำดับดังนี้
ในวันที่ 30 มกราคม พ.ศ. 2556 เจ้าหน้าที่กองปราบได้จับกุมนายสมชาย คุณปลื้ม บนรถยนต์ส่วนตัวทะเบียน ฎฎ 9579 กทม. ขณะเดินทางบนถนนมอเตอร์เวย์ขาออก บริเวณด่านเก็บเงินลาดกระบัง จากการตรวจสอบพบว่า นายสมชาย คุณปลื้ม เดินทางเข้ามารักษาอาการป่วยที่โรงพยาบาลสมิติเวช ศรีนครินทร์ โดยใช้ชื่อปลอมเป็นนายกิม แซ่ตั้ง
ภายหลังถูกจับกุม นายสมชาย คุณปลื้ม ถูกควบคุมตัวไว้ที่กองปราบปราม และส่งไปขอหมายจำคุกที่ศาลอาญา โดยนายสมชายรับว่าเป็นบุคคลเดียวกับที่ต้องถูกจำคุกในคดีจ้างวานฆ่านายประยูร สิทธิโชติ (กำนันยูร) ซึ่งศาลฎีกาพิพากษาจำคุกเขา 25 ปี ศาลอาญาจึงออกหมายจำคุกโดยนับรวมกับโทษในคดีที่ดินเขาไม้แก้วซึ่งศาลจังหวัดชลบุรีพิพากษาให้จำคุกเขา 5 ปี 4 เดือน เป็นจำคุกทั้งสิ้น 30 ปี 4 เดือน
ตำบลวังทองแดง
ตำบลวังทองแดง เป็นหนึ่งตำบลในเขตอำเภอเมืองสุโขทัย จังหวัดสุโขทัย ที่แต่เดิมเคยเป็นส่วนหนึ่งของตำบลเมืองเก่า
ตำบลวังทองแดง เหตุที่ได้ชื่อว่า "บ้านวังทองแดง" เพราะมีชาวบ้านเล่าว่าบริเวณที่ตั้งตำบลเดิมมีลำคลองที่ลึกมาก ชาวบ้านเรียกว่า "วัง" มีคนไปทอดแหแล้วพบก้อนทองแดงขนาดใหญ่ จึงเรียกว่า "วังทองแดง" ตำบลวังทองแดง แต่เดิมเป็นหมู่บ้านหนึ่งที่เคยขึ้นอยู่กับ ตำบลเมืองเก่า อำเภอเมืองสุโขทัย ใน พ.ศ. 2527? เมื่อมีผู้คนเข้าไปตั้งถิ่นฐานจำนวนมาก และสามารถยกฐานะเป็นตำบลได้ จึงได้มีการดำเนินการยกฐานะ โดยใช้ชื่อว่า ตำบลวังทองแดง แต่เดิมมี 7 หมู่บ้าน ในปี พ.ศ. 2540 ได้แยกหมู่ที่ 2 ออกเป็น 2 หมู่เป็น หมู่ที่ 8
เป็นพื้นที่ราบลุ่ม เหมาะสำหรับการทำนา ประชากรส่วนใหญ่มีอาชีพทำนา โดยอาศัยน้ำฝนบางอย่างเดียวในฤดูแล้ง จะแห้งแล้งมาก ในบางหมู่บ้านขาดแคลนน้ำสำหรับอุปโภค บริโภค
ประชากรในเขต อบต.จำนวน 5,076 คน และจำนวนหลังคาเรือน 1,505 หลังคาเรือน
เข็มขัด
เข็มขัด เป็นสายรัดที่มีความยืดหยุ่น มักจะทำมาจากหนังหรือผ้าหนัก และใช้รัดรอบเอว เข็มขัดเป็นสิ่งช่วยรัดกางเกง หรือส่วนของเสื้อผ้า
เข็มขัดเริ่มเป็นอุปกรณ์สำหรับการสวมเสื้อผ้าของผู้ชายตั้งแต่ยุคสำริด
การพยากรณ์อากาศ
การพยากรณ์อากาศ เป็นการประยุกต์วิทยาศาสตร์และเทคโนโลยีเพื่อพยากรณ์ลักษณะบรรยากาศในตำแหน่งหนึ่ง ๆ มนุษย์ได้พยายามพยากรณ์อากาศอย่างไม่เป็นทางการมานานหลายสหัสวรรษแล้ว และอย่างเป็นทางการตั้งแต่คริสต์ศตวรรษที่ 19 การพยากรณ์อากาศทำได้โดยการรวบรวมข้อมูลเชิงปริมาณเกี่ยวกับลักษณะปัจจุบันของบรรยากาศและใช้กระบวนการทำความเข้าใจบรรยากาศเพื่อเสนอว่าบรรยากาศจะเปลี่ยนแปลงต่อไปอย่างไร
ภูมิอากาศ หลายๆ ปี วิธีนี้ใช้ได้ดีเมื่อลักษณะของลมฟ้าอากาศมีสภาพใกล้เคียงกับสภาวะปกติของ ช่วงฤดูกาลนั้น ๆ มักใช้สำหรับการพยากรณ์ระยะนาน
650 ปีก่อนคริสตกาล ชาวบาบีโลน พยากรณ์อากาศโดยใช้ลักษณะของเมฆ เช่นเดียวกับโหราศาสตร์ ต่อมาในปีที่ 340 ก่อนคริสตกาล อริสโตเติลได้อธิบายรูปแบบของอากาศในหนังสือ Meteorologica
วิทยาราช
วิทยาราช (; "หมิงหวัง"; ) เป็นชื่อของเทพประเภทที่สามในศาสนาพุทธนิกายวัชรยาน รองจากจากพระพุทธเจ้าและพระโพธิสัตว์ตามลำดับ ชื่อในภาษาสันสกฤตแปลว่า "เจ้าแห่งความรู้" ภาษาจีนได้แปลชื่อดังกล่าวด้วยคำว่า 明 ("หมิง") ซึ่งหมายความได้ทั้งแสงสว่างและความรอบรู้ ศาสนาพุทธแบบทิเบตเรียกว่า "เหรุกะ"
สำหรับวิทยาราชที่เป็นเพศหญิง มีชื่อเรียกตามภาษาสันสกฤตว่า วิทยาราชินี ( "หมิงเฟย์"; ) แต่การจำแนกวิทยราชตามเพศเช่นนี้มักจะถูกละเลยอยู่บ่อยครั้ง
ในระดับทั่วไป วิทยาราชถูกจัดให้เป็นเทพผู้พิทักษ์ศาสนาพุทธ และถือเป็นการสำแดงภาคดุร้ายของพระพุทธเจ้า หากกล่าวอย่างเจาะจง วิทยาราชทั้งห้า (五大明王; "โงะไดเมียวโอ", "อู่ต้าหมิงหวัง") คือผู้คุ้มครองพระธยานิพุทธะทั้ง 5 พระองค์โดยเฉพาะ
ตามทฤษฎีวงล้อทั้งสามในฝ่ายวัชรยาน พระพุทธเจ้าเป็นตัวแทนของมโนทัศน์แห่งธรรมอันบริสุทธิ์ และพระโพธิสัตว์เป็นผู้นำมโนทัศน์เหล่านั้นมาสั่งสอนด้วยความกรุณา วิทยาราชได้แก่การแปลงรูปของวงล้อแห่งอาณัติ และสั่งสอนธรรมด้วยความน่าสะพรึงกลัว เพื่อกระตุ้นให้บรรดาผู้ไม่ศรัทธาทั้งหลายกลับใจเชื่อถือในพุทธศาสนา
วิทยาราชโดยปกติมักถูกนำเสนอในรูปแบบเทพปางดุร้าย มักมีกายสีน้ำเงิน มีหลายกร บางครั้งทำเป็นรูปหลายเศียรหรือหลายขา ในมือถืออาวุธต่างๆ บางครั้งมีการประดับตกแต่งด้วยหัวกะโหลก อสรพิษ หรือหนังสัตว์ มีประภามณฑลล้อมรอบเป็นเปลวไฟ
อย่างไรก็ตาม มีข้อยกเว้นสำหรับวิทยาราชองค์หนึ่งคือมหามยุรี ( "ข่งเฉฺว่หมิงเฟย" หรือ 孔雀佛母 "ข่งเฉฺว่โฝ่หมู่"; "คุจะคุเมียวโอ") หรือ "วิทยาราชินีนกยูง" ซึ่งปกติปรากฏในท่าทางที่สงบ ตัวตนของวิทยาราชองค์นี้สามารถระบุได้ง่าย เนื่องจากมหามยุรีทรงนกยูงเป็นพาหนะอยู่เสมอ
ในพุทธศาสนานิกายชินงน ซึ่งเป็นแขนงหนึ่งของนิกายวัชรยาน วิทยาราชทั้งห้าคือกลุ่มวิทยาราชผู้เป็นสัญลักษณ์แทนพระปัญญาคุณอันรุ่งเรืองยิ่งของพระโคตมพุทธเจ้า และเป็นผู้ปกป้องคุ้มครองพระธยานิพุทธะทั้งห้า ประกอบด้วยวิทยาราชทั้งห้าอาศัยอยู่ในครรภโกษธาตุ โดยแบ่งตามตำแหน่งในทิศต่างๆ ดังนี้
สู เหยี่ยน
สู เหยี่ยน (; ) เจ้าของฉายา ไทเกอร์ เกิดวันที่ 6 ตุลาคม ค.ศ. 1989 เป็นนักมวยคิกบ็อกซิ่งชาวจีนซึ่งเข้าแข่งขันในรุ่นเวลเธอร์เวท
สูได้รับการเปิดตัวครั้งแรกในรายการเค-วัน ในเดือนมีนาคม ค.ศ. 2009 ในการแข่งขัน "เค-วัน อะวอร์ด แอนด์ แมกซ์ โคเรีย 2009" และแพ้น็อคให้แก่ เซ กี คิม ในยกที่สอง การแข่งขันครั้งที่สองของเขาในรายการ "เค-วัน เวิลด์แมกซ์ 2009 เวิลด์แชมเปี้ยนชิป ทัวร์นาเมนท์ไฟนอล" ในเดือนตุลาคม ซึ่งเป็นปีที่ดูจะเป็นไปได้ว่าเขาสามารถสร้างชื่อเสียงได้มากที่สุดด้วยการชนะน็อค ยูอิชิโร่ นากาชิมะ
วันที่ 5 ธันวาคม ค.ศ. 2010 เขาได้เข้าร่วมแข่งขันมวยไทยรายการเฉลิมพระชนมพรรษาพระบาทสมเด็จพระเจ้าอยู่หัว ซึ่งเป็นรายการที่จัดขึ้นเป็นประจำทุกปี โดยเขาได้แพ้ยกแรกให้กับ อเล็กซ์ โวเกิล จากประเทศเยอรมนี
กฤษณา สีหลักษณ์
นางสาวกฤษณา สีหลักษณ์ อดีตรัฐมนตรีประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร และสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย ได้รับเลือกตั้งเป็นสมาชิกสภาผู้แทนราษฎร จังหวัดอุตรดิตถ์ ครั้งแรกในปี พ.ศ. 2544 สังกัดพรรคไทยรักไทย
กฤษณา สีหลักษณ์ เกิดเมื่อวันที่ 15 มิถุนายน พ.ศ. 2505 เป็นบุตรของนายสุนันท์ กับนางถนอมขวัญ สีหลักษณ์ สำเร็จการศึกษาด้านการบัญชี จากมหาวิทยาลัยเกษตรศาสตร์ และปริญญาโท รัฐศาสตรมหาบัณฑิต สาขาบริหารรัฐกิจ จากมหาวิทยาลัยธรรมศาสตร์
กฤษณา สีหลักษณ์ เป็นสมาชิกสภาองค์การบริหารส่วนจังหวัดอุตรดิตถ์ ในปี พ.ศ. 2538 ต่อมาได้เข้ามาทำงานการเมืองระดับชาติ โดยเป็นสมาชิกสภาผู้แทนราษฎร จังหวัดอุตรดิตถ์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎร แบบสัดส่วน สังกัดพรรคพลังประชาชน
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในปี พ.ศ. 2554 ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร ทำหน้าที่กำกับดูแลงานกรมประชาสัมพันธ์ และบริษัท อสมท. จำกัด ต่อมาได้ถูกปรับออกจากตำแหน่งในการปรับคณะรัฐมนตรี เดือนมกราคม พ.ศ. 2555
วสันต์ สร้อยพิสุทธิ์
นายวสันต์ สร้อยพิสุทธิ์ อดีตประธานศาลรัฐธรรมนูญ เกิดเมื่อวันที่ 5 สิงหาคม พ.ศ. 2490 เป็นบุตรของนายชั้น และนางมาลี สร้อยพิสุทธิ์
จบการศึกษาจากโรงเรียนวัดมกุฏกษัตริยารามและโรงเรียนสวนกุหลาบวิทยาลัย ระดับปริญญาตรีนิติศาสตรบัณฑิต (เกียรตินิยมดี) มหาวิทยาลัยธรรมศาสตร์ (รุ่น 06-ร่วมรุ่นเดียวกับ นายกล้านรงค์ จันทิกและนายเดชอุดม ไกรฤทธิ์) และเนติบัณฑิต สำนักอบรมศึกษากฎหมายแห่งเนติบัณฑิตยสภา ปริญญาดุษฎีกิตติมศักดิ์ สาขานิติศาสตร์ วิทยาลัยเซาท์อีสบางกอกในวันที่ 20 มกราคม พ.ศ. 2561 เขาได้รับรางวัล “เกียรติภูมินิติโดม” ในฐานะศิษย์เก่าดีเด่น คณะนิติศาสตร์ มหาวิทยาลัยธรรมศาสตร์
หลังจากศึกษาจบแล้วก่อนเป็นผู้พิพากษา ได้เคยทำงานเป็นทนายความประจำสำนักงานกฎหมายของ หม่อมราชวงศ์เสนีย์ ปราโมช
เป็นผู้พิพากษาอาวุโสในศาลอุทธรณ์ภาค 4 ประธานแผนกคดีเยาวชนและครอบครัวในศาลฎีกา ประธานแผนกคดีแรงงานในศาลฎีกา และประธานศาลอุทธรณ์ภาค 7
นายวสันต์เป็นที่รู้จักของสังคม เมื่อกลางปี พ.ศ. 2549 หลังคณะกรรมการการเลือกตั้ง (กกต.) ชุดที่มี พล.ต.อ.วาสนา เพิ่มลาภ เป็นประธาน พ้นจากตำแหน่งไปเนื่องจากการจัดการเลือกตั้งที่มิชอบด้วยกฎหมาย จากคำตัดสินของศาลอาญา ชื่อของนายวสันต์ถูกนำเสนอเป็นผู้มีสิทธิได้รับเลือกเป็นคณะกรรมการการเลือกตั้งชุดใหม่ จำนวน 10 คน โดยให้สมาชิกวุฒิสภา (ส.ว.) เป็นผู้คัดเลือก แต่นายวสันต์มิได้รับเลือก ซึ่งในการแสดงวิสัยทัศน์ นายวสันต์ได้แสดงความเห็นต่อการทำหน้าที่อย่างตรงไปตรงมาจนเป็นที่กล่าวขาน
ต่อมาได้รับเลือกให้เป็น ตุลาการศาลรัฐธรรมนูญ ในวันที่ 28 พฤษภาคม พ.ศ. 2551 จนถึงวันที่ 23 สิงหาคม พ.ศ. 2554 
และในวันที่ 24 สิงหาคม 2554 ในการประชุมองค์คณะตุลาการศาลรัฐธรรมนูญ เพื่อคัดเลือกประธานศาลรัฐธรรมนูญคนใหม่ ที่ประชุมฯ มีมติเป็นเอกฉันท์เลือก นายวสันต์ สร้อยพิสุทธิ์ เป็นประธานศาลรัฐธรรมนูญคนใหม่ แทนนายชัช ชลวร ที่ได้ขอลาออกจากตำแหน่งประธานศาลรัฐธรรมนูญไปเมื่อวันที่ 10 สิงหาคม 2554 ที่ผ่านมา
สำหรับขั้นตอนหลังจากนี้เลขาธิการสำนักงานศาลรัฐธรรมนูญจะนำรายชื่อประธานศาลรัฐธรรมนูญคนใหม่เสนอต่อประธานวุฒิสภา เพื่อนำขึ้นทูลเกล้าฯ ต่อไป
สำนักงานเลขาธิการศาลรัฐธรรมนูญ
อักซานา
Živilė Raudonienė เกิด 29 เมษายน ค.ศ. 1982 อดีตนักมวยปล้ำชาวลิทัวเนียสังกัดWWEในชื่อ อักซานา (Aksana) เป็นแชมป์หญิง FCW Divas Championship ในค่ายฝึกทักษะFCW และเคยเข้าร่วมแข่งขันรายการ NXT ซีซั่น3
โรซา เมนเดส
มิเลนา เลติเซีย รูกา (Milena Leticia Roucka) เกิดวันที่ 25 ตุลาคม ค.ศ. 1979 นักมวยปล้ำอาชีพที่เกษียณอายุและโมเดลชาวแคนาดา-อเมริกัน อดีตสังกัดWWEในชื่อที่รู้จักกันดี โรซา เมนเดส (Rosa Mendes)
ทามีนา สนูกา
ซาโรนา โมนา-แมรี รีเออร์ สนูกา-โปลามาลู (Sarona Moana-Marie Reiher Snuka-Polamalu) เกิดวันที่ 10 มกราคม ค.ศ. 1978 นักมวยปล้ำอาชีพและนักแสดงหญิงชาวอเมริกันที่ปัจจุบันเซ็นสัญญากับWWEในนาม ทามีนา (Tamina) อดีตผู้จัดการทีมดิอูโซส์ เป็นลูกสาวของตำนานจิมมี สนูกา และน้องสาวของจิมมี รีเออร์ จูเนียร์
กิตติรัตน์ ณ ระนอง
กิตติรัตน์ ณ ระนอง เป็นรองหัวหน้าพรรคเพื่อไทย อดีตรองนายกรัฐมนตรี และรัฐมนตรีว่าการกระทรวงการคลัง อดีตประธานกรรมการในคณะกรรมการกองทุนสนับสนุนการสร้างเสริมสุขภาพ ในรัฐบาลยิ่งลักษณ์ ชินวัตร อดีตอธิการบดีมหาวิทยาลัยชินวัตร
กิตติรัตน์ ณ ระนอง (ชื่อเล่น: โต้ง) เกิดเมื่อวันที่ 3 สิงหาคม พ.ศ. 2501 เป็นบุตรของเก่งและวิลัดดา ณ ระนอง สำเร็จการศึกษาระดับมัธยมศึกษาตอนต้นจากโรงเรียนอัสสัมชัญ, มัธยมศึกษาตอนปลายจากโรงเรียนเตรียมอุดมศึกษา, ระดับปริญญาตรีจากคณะเศรษฐศาสตร์ จุฬาลงกรณ์มหาวิทยาลัย ในปี พ.ศ. 2523 และปริญญาโทจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
ด้านชีวิตครอบครัวสมรสกับเกสรา ณ ระนอง (สกุลเดิม ธนะภูมิ) บุตรสาวของพลเอก พร–เรณี ธนะภูมิ มีบุตร 3 คน คือ ต้น ณ ระนอง ต่อ ณ ระนอง และตรี ณ ระนอง
กิตติรัตน์ ณ ระนอง เป็นนักธุรกิจชาวไทย และเคยดำรงตำแหน่งเป็นกรรมการผู้จัดการตลาดหลักทรัพย์แห่งประเทศไทย หลังพ้นตำแหน่งได้เป็นกรรมการในคณะกรรมการกำกับหลักทรัพย์และตลาดหลักทรัพย์ (ก.ล.ต.) ในระหว่างปี พ.ศ. 2549 ถึงปี พ.ศ. 2551
กิตติรัตน์ ณ ระนอง เป็นอาจารย์สอนในระดับอุดมศึกษาเคยดำรงตำแหน่งรองผู้อำนวยการฝ่ายวิชาการของสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย ในระหว่างปี พ.ศ. 2549 ถึงปี พ.ศ. 2553 และอธิการบดีมหาวิทยาลัยชินวัตร ในระหว่างปี พ.ศ. 2553 ถึงปี พ.ศ. 2554
รวมทั้งเคยเป็นผู้จัดการทีมฟุตบอลชาติไทย ชุด 14 ปี 2002 , ชุดเอเชียนเกมส์ 2007 , ทีมชาติชุดใหญ่ 2008
ในปี พ.ศ. 2554 กิตติรัตน์ ณ ระนองได้รับแต่งตั้งเป็นรองนายกรัฐมนตรี (ด้านเศรษฐกิจ) และรัฐมนตรีว่าการกระทรวงพาณิชย์ ในรัฐบาลของนางสาวยิ่งลักษณ์ ชินวัตร ปลายปีเดียวกันสื่อมวลชนสายทำเนียบรัฐบาลได้ร่วมกันตั้งฉายาให้นักการเมืองประจำปี ซึ่งกิตติรัตน์ได้รับฉายาว่า "ปุเลง...นอง" จากกรณีที่กิตติรัตน์ร้องไห้เมื่อคราวน้ำเข้าท่วมนิคมอุตสาหกรรมไฮเทคในปี2554
ต่อมาในเดือนมกราคม พ.ศ. 2555 กิตติรัตน์ ได้รับโปรดเกล้าฯ แต่งตั้งให้พ้นจากรัฐมนตรีว่าการกระทรวงพาณิชย์ และดำรงตำแหน่งรัฐมนตรีว่าการกระทรวงการคลัง จากการปฏิบัติหน้าที่ดังกล่าว กิตติรัตน์ได้กล่าวต่อสื่อมวลชนว่าข้อมูลตัวเลขเป้าหมายทางเศรษฐกิจที่แถลงต่อสื่อมวลชนไม่สอดคล้องกับความเป็นจริง หรือเรียกว่าเป็น "โกหกสีขาว" ต่อมาได้รับการกล่าวถึงในความเหมาะสม และผลกระทบต่อความเชื่อมั่นของชาวต่างชาติที่มีต่อประเทศไทยจนนำไปสู่ประเด็นหนึ่งในการอภิปรายไม่ไว้วางใจนายกรัฐมนตรีในเวลาต่อมา
กิตติรัตน์ ณ ระนอง ได้รับการแต่งตั้งเป็นรองหัวหน้าพรรคเพื่อไทยจากที่ประชุมใหญ่พรรคเพื่อไทยเมื่อเดือนตุลาคม พ.ศ. 2555
วันที่ 7 พฤษภาคม พ.ศ. 2557 กิตติรัตน์ ถูกศาลรัฐธรรมนูญตัดสินให้พ้นจากความเป็นรัฐมนตรี เนื่องจากมีส่วนเกี่ยวข้องในการโยกย้ายนายถวิล เปลี่ยนศรีจากตำแหน่งเลขาธิการ สภาความมั่นคงแห่งชาติ โดยขาดความชอบธรรม[[หมวดหมู่:นักธุรกิจชาวไทย]]
[[หมวดหมู่:รองนายกรัฐมนตรีไทย]]
[[หมวดหมู่:รัฐมนตรีว่าการกระทรวงการคลังไทย]]
[[หมวดหมู่:รัฐมนตรีว่าการกระทรวงพาณิชย์ไทย]]
[[หมวดหมู่:พรรคเพื่อไทย]]
[[หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย]]
[[หมวดหมู่:บุคคลจากโรงเรียนเตรียมอุดมศึกษา]]
[[หมวดหมู่:บุคคลจากมหาวิทยาลัยชินวัตร]]
[[หมวดหมู่:สกุล ณ ระนอง]]
[[หมวดหมู่:สมาชิกเครื่องราชอิสริยาภรณ์ ม.ป.ช.]]
[[หมวดหมู่:สมาชิกเครื่องราชอิสริยาภรณ์ ม.ว.ม.]]
[[หมวดหมู่:บุคคลจากกรุงเทพมหานคร]]
[[หมวดหมู่:บุคคลจากโรงเรียนอัสสัมชัญ]]
[[หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย]]
ธงชาติซาอุดีอาระเบีย
ธงชาติซาอุดีอาระเบีย เป็นธงที่ใช้โดยรัฐบาลของราชอาณาจักรซาอุดีอาระเบีย ตั้งแต่วันที่ 15 มีนาคม พ.ศ. 2506 มีลักษณะเป็นธงสีเขียวบนพื้นสีขาวที่มีจารึกภาษาอาหรับ และดาบ เป็นการประกาศความเชื่อตามหลักศาสนาอิสลาม (ชะฮาดะฮฺ)
ดาบเป็นสัญลักษณ์แห่งความยุติธรรม
ธงสีเขียวที่มีตัวอักษรดังนี้หรืออักษรอาหรับอื่นมักถูกพบเห็นในศาสนาอิสลาม และระวังสับสนกับธงชาติซาอุดิอาระเบีย ธงอื่นโดยปกติแล้วจะไม่มีสัญลักษณ์ดาบ
ธงดังกล่าวถูกผลิตขึ้นมาให้สมมาตรกันทั้งด้านหน้าและด้านหลัง เพื่อเพื่อให้มั่นใจว่าชะฮาดะฮ์จะอ่านอย่างถูกต้อง ทั้งเมื่อเริ่มอ่านจากขวาไปซ้าย หรือซ้ายไปขวา ดาบจะชี้ไปทางซ้ายมือทั้งหน้าและหลัง ในทิศทางของอักษร ธงดังกล่าวจะถูกชักขึ้นทางซ้ายมือของเสาธง เมื่อมองจากด้านหน้า โดยเสาธงอยู่ทางขวามือของธง
สีเขียวที่ใช้ในธงเป็น Pantone 330 c / CMYK (%) C 100 -- M 0 -- Y 50 -- K - 50
ซาอุดีอาระเบียถือกำเนิดจากอาณาจักรทั้งสองคือ นัจญด์ และ ฮิญาซ, มีพื้นฐานจากแบบธงรัฐสุลต่านนัจญด์ ก่อนหน้านี้ได้ใช้ธงสีเขียวรูปพระจันทร์เสี้ยวสีขาวตั้งแต่ ค.ศ. 1744 ในปีค.ศ. 1902 เอมิเรตนัจญด์และฮะซาอ์ได้มีการใช้ธงที่มีอักษรภาษาอาหรับจนถึงค.ศ. 1921 ภายหลังจากราชวงศ์ซะอูดทำสงครามได้รับชัยชนะเหนือคาบสมุทรอาหรับ พร้อมกับผนวกดินแดนของราชวงศ์เราะชีด.
ราชวงศ์ซะอูด ได้ปกครองดินแดนซาอุดีอาระเบีย ด้วยความช่วยเลือของผู้เคลื่อนไหวทางศาสนาวะฮาบีย์ ในศตวรรษที่ 18 นับตั้งแต่นั้นจึงมีธงชาติเป็นของตนเอง. โดยประกอบอักษร"ชะฮาดะฮฺ"บนธงของตน. ค.ศ. 1902 อิบน์ ซะอูด, ปฐมกษัตริย์ราชวงศ์ซะอูด และ ผู้สถาปนาราชอาณาจักร ได้มีพระบรมราชโองการให้เพิ่มดาบลงบนผืนธง. ในปี ค.ศ. 1938 ได้มีการใช้ธงชาติที่มีรูปดาบไขว้ใต้ชะฮาดะฮฺ แบบธงดังกล่าวเป็นที่นิยมโดยทั่วไป แม้มิได้รับการรับรอง และ ได้เพิ่มแบบธงเรือแสดงสัญชาติ. จนกระทั่งวันที่ 15 มีนาคม ค.ศ. 1973 ได้มีการตราแบบธงขึ้นอย่างเป็นทางการ โดยแก้ไขแบบของดาบให้เป็นดาบตรง (ธงแบบเก่านั้นใช้รูปดาบโค้ง).
ต้นยุคอ้างอิง
ในสาขาวิทยาการลำดับเวลาและการแบ่งยุค ต้นยุคอ้างอิง () หมายถึง เหตุการณ์หนึ่งที่เกิดขึ้นและถูกเลือกให้เป็นจุดเริ่มต้นของยุคสมัยหนึ่ง "ต้นยุคอ้างอิง" จึงเป็นเสมือนจุดอ้างอิงจากเวลาที่วัด หน่วยการวัดเวลาจะถูกนับจากต้นยุคอ้างอิง เพื่อที่ว่าวันที่และเวลาของเหตุการณ์จะสามารถระบุได้อย่างชัดเจน
ส่วนเหตุการณ์ที่เกิดขึ้นก่อนต้นยุคอ้างอิงนั้นสามารถกำหนดวันที่ได้โดยการนับย้อนหลังต้นยุคอ้างอิงไป แม้ว่าในทางปฏิบัติแล้ว จะมีต้นยุคอ้างอิงนิยามไว้ในอดีต และต้นยุคอ้างอิงถูกใช้เพื่อเป็นจุดเริ่มต้นของยุคสมัยต่อไป จึงเป็นเสมือนจุดสิ้นสุดของยุคสมัยก่อนหน้าด้วย วัตถุประสงค์และเกณฑ์การนิยามดังนี้เพื่อสร้างความชัดเจนและประสานวิชาเกี่ยวกับช่วงเวลา ซึ่งในบางครั้งสามารถใช้ได้แก่ศาสตร์หลายแขนง
ต้นยุคอ้างอิงโดยทั่วไปแล้วจะถูกเลือกให้สะดวกหรือสำคัญโดยมติของผู้ใช้เดิมของมาตรกาล (time scale) หรือโดยคำสั่งของผู้ปกครอง ต้นยุคอ้างอิงมักถูกนิยามโดยเหตุการณ์สำคัญอย่างหนึ่ง เงื่อนไขหรือเกณฑ์ ซึ่งช่วงเวลาหรือยุคสมัยนั้นมักถูกอธิบายหรือแสดงลักษณะ
ตัวอย่าง:
รายพระนามคู่อภิเษกสมรสในพระมหากษัตริย์เบลเยียม
คู่อภิเษกสมรสในพระมหากษัตริย์แห่งเบลเยียม จากราชวงศ์ซัคเซิน-โคบูร์กและโกทา นับตั้งแต่สมเด็จพระราชาธิบดีเลโอโปลด์ที่ 1 จนถึงรัชกาลของสมเด็จพระราชาธิบดีอัลแบร์ที่ 2 จะดำรงพระอิสริยยศที่ "สมเด็จพระราชินี" ทุกพระองค์ แต่ในรัชกาลของสมเด็จพระราชาธิบดีเลโอโปลด์ที่ 3 ได้อภิเษกสมรสครั้งที่สองกับลิเลียน บาเอลส์ ซึ่งเธอมิได้ดำรงตำแหน่งที่ "สมเด็จพระราชินี" หากแต่ดำรงพระอิสริยยศเป็น "เจ้าหญิงแห่งเรธี" (Princess of Réthy)
คริสต์มาสอีฟ
คริสต์มาสอีฟ () ตามวัฒนธรรมตะวันตกโดยทั่วไปคือ วันที่ 24 ธันวาคมของทุกปี ตามระบบปฏิทินสมัยใหม่ ความหมายจริงคือ เย็นแรกของวันคริสต์มาส ซึ่งมีการเฉลิมฉลองเพื่อระลึกถึง การประสูติของพระเยซู
เหตุผลที่ คริสต์มาส เริ่มต้นในตอนเย็นของวัน คริสต์มาสอีฟเพราะธรรมเนียมการนับปีของคริสเตียน วันจะเริ่มต้นเมื่อพระอาทิตย์ตกตามเรื่องราวในปฐมกาล เกิดความสว่างกับความมืด คือวันที่ 1
ซามะ
ซามะ () เป็นเมืองในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 17.58 ตารางกิโลเมตร มีจำนวนประชากร 128,989 คน เป็นเมืองที่ตั้งค่ายซามะของกองทัพสหรัฐอเมริกา
ซามะตั้งอยู่ตอนกลางของจังหวัดคานางาวะ พื้นที่ส่วนใหญ่เป็นที่ราบเรียบ มีเนินเขาประปราย มีแม่น้ำซางามิ แม่น้ำเมกูชิริ และแม่น้ำฮาโตะไหลผ่าน
พรศักดิ์ เจริญประเสริฐ
นายพรศักดิ์ เจริญประเสริฐ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของนางสาวยิ่งลักษณ์ ชินวัตร และอดีตสมาชิกสภาผู้แทนราษฎร พรรคเพื่อไทย
พรศักดิ์ เจริญประเสริฐ หรือฉายา"เสี่ยลาว" เกิดเมื่อวันที่ 2 กุมภาพันธ์ พ.ศ. 2495 ที่อำเภออุทุมพรพิสัย จังหวัดศรีสะเกษ เป็นบุตรของนายคิม แซ่จึง กับนางสู่ขิม แซ่อึ้ง สำเร็จการศึกษาสาขาวิชาเทคโนโลยีการเกษตร จากมหาวิทยาลัยราชภัฏสุรินทร์ และระดับปริญญาโท สาขารัฐศาสตร์ จากมหาวิทยาลัยรามคำแหง
ด้านชีวิตครอบครัวสมรสกับนางลดาวัลย์ เจริญประเสริฐ (สกุลเดิม แซ่ชิ) มีบุตร 3 คน คือ นายสิทธิพงษ์ เจริญประเสริฐ นางสาวสุดารัตน์ เจริญประเสริฐ และนายวุฒิชัย เจริญประเสริฐ
พรศักดิ์ เจริญประเสริฐ ประกอบธุรกิจโรงสีข้าวในจังหวัดศรีสะเกษ ต่อมาได้เข้ามาทำงานการเมืองท้องถิ่น โดยเป็นสมาชิกสภาองค์การบริหารส่วนจังหวัดศรีสะเกษ (ส.อบจ.) ในปี พ.ศ. 2538 ต่อมาในการเลือกตั้งปี พ.ศ. 2539 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคชาติพัฒนา ต่อจากนั้นได้ย้ายมาสังกัดพรรคไทยรักไทย พรรคพลังประชาชน และในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในการจัดตั้งรัฐบาลนำโดยนางสาวยิ่งลักษณ์ ชินวัตร และพรรคเพื่อไทย นายพรศักดิ์ เจริญประเสริฐ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ และถูกปรับออกจากตำแหน่งในเดือนมกราคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 36
ลักยิ้ม
ลักยิ้ม () คือ รอยเล็ก ๆ ที่บุ๋มลงไปที่แก้ม อันมองเห็นได้ และเกิดจากเนื้อที่ทับซ้อนกัน โดยเฉพาะเมื่อเวลายิ้ม ปรกติมีอยู่ทั้งสองแก้ม และอาจมีอยู่ตลอดไปหรือชั่วคราวก็ได้ บางทีลักยิ้มก็มีบทบาทในการเลือกคู่ ในบางวัฒนธรรม ซึ่งรวมถึงทางเอเชีย เห็นว่า ลักยิ้มเป็นเครื่องหมายแห่งความน่ารัก มีเสน่ห์ และจริงใจ
ลักยิ้มอาจเกิดขึ้นตามธรรมชาติ เป็นพันธุกรรมลักษณะเด่น (dominant trait) หรือจากศัลยกรรมก็ได้ ลักยิ้มตามธรรมชาติเกิดจากการรูปแบบหนึ่งของกล้ามเนื้อไซโกมาติคัส เมเจอร์ (zygomaticus major muscle) ที่มีลักษณะเป็นสองแฉก (bifid) กล้ามเนื้อนี้มีจุดเกาะต้นอยู่ที่กระดูกไซโกมาติก แล้วทอดตัวลงมาแยกออกเป็นสองแฉก แฉกแรกมีจุดเกาะปลายอยู่บนมุมปาก อีกแฉกอยู่ล่าง บริเวณที่ทั้งสองแฉกแยกกันจะเกิดเป็นรอยบุ๋มคือลักยิ้ม
เนื่องจากความนิยมว่า ลักยิ้มเป็นสัญลักษณ์แห่งเสน่ห์ดังว่ามาแล้วนั้น จึงมีผู้คนหลายคนที่ไม่มีลักยิ้มใฝ่หาลักยิ้มโดยวิธีศัลยกรรม การศัลยกรรมลักยิ้มมีชื่อว่า dimple reconstruction (การสร้างลักยิ้มขึ้นใหม่) โดยแพทย์จะผ่าตัดเนื้อในช่องปาก เพื่อให้เกิดช่องว่าง แล้วเย็บ เพื่อทำให้เกิดรอยออกไปยังแก้มภายนอก เป็นลักยิ้ม ถือเป็นการผ่าตัดเล็ก ใช้เวลาประมาณสามสิบนาที ทำแผลอีก 3-4 วัน และกระพุ้งแก้มจะบวมได้นานถึงสองสัปดาห์ก่อนยุบเป็นปกติ มีรายงานว่า ลักยิ้มที่สร้างขึ้นแบบนี้ ในระยะแรกจะปรากฏอยู่ตลอดเวลา ทั้งเวลายิ้มและไม่ยิ้ม จึงดูไม่เป็นธรรมชาติ แต่เมื่อผ่านไปหลาย ๆ เดือน จะค่อยดูดีขึ้นเอง ทั้งยังมีการอ้างด้วยว่า ศัลยกรรมนี้ "มีโอกาสในการเกิดผลเสียค่อนข้างต่ำมาก"
ในประเทศไทยช่วงต้นถึงกลางพุทธทศวรรษที่ 2550 ศัลยกรรมเช่นว่านี้เป็นที่นิยมระดับหนึ่ง เนื่องจากมีความเชื่อว่าจะดูดีเหมือนดารานักแสดง ประกอบกับมีดาราบางคนกล่าวว่าชอบใจในเพศตรงข้ามที่มีลักยิ้ม อย่างไรก็ดี ไม่ปรากฏว่ารัฐควบคุมศัลยกรรมนี้อย่างเฉพาะเจาะจง มีเพียงการที่สถานพยาบาลของรัฐที่รับทำจะจัดการให้คำแนะนำเป็นแห่ง ๆ ไป เช่น บางคลินิกจะอธิบายให้ทราบถึงผลดีผลเสียของการสร้างลักยิ้มขึ้นใหม่ ตลอดจนทำความเข้าใจกับผู้ใช้บริการในเรื่องขนาดและจำนวนของลักยิ้ม เพราะหวังจะได้ความพอใจของผู้ใช้บริการ
บุญทรง เตริยาภิรมย์
บุญทรง เตริยาภิรมย์ อดีตรัฐมนตรีว่าการกระทรวงพาณิชย์ อดีตรัฐมนตรีช่วยว่าการกระทรวงการคลัง ในรัฐบาลของนางสาวยิ่งลักษณ์ ชินวัตร และสมาชิกสภาผู้แทนราษฎร จังหวัดเชียงใหม่ สังกัดพรรคเพื่อไทย รวมถึงเป็นคนสนิทของนางเยาวภา วงศ์สวัสดิ์ อดีตแกนนำกลุ่มวังบัวบาน ปัจจุบันอยู่ระหว่างจำคุกในคดีทุจริตระบายข้าวแบบรัฐต่อรัฐ
บุญทรง เตริยาภิรมย์ เกิดเมื่อวันที่ 8 กรกฎาคม พ.ศ. 2503 ที่อำเภอเมืองเชียงใหม่ จังหวัดเชียงใหม่ เป็นบุตรของนายทรวง กับนางสุมาลี เตริยาภิรมย์ สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยเคนทักกีสเตต เมื่อปี พ.ศ. 2525 และประกาศนียบัตรจากวิทยาลัยป้องกันราชอาณาจักร
ด้านชีวิตส่วนตัว สมรสกับนางปอยใจระพี เตริยาภิรมย์ (ชื่อเดิม ปอยใจ สันติพนารักษ์) มีบุตร 3 คน คือ สฤษฎิ์วงษ์ เตริยาภิรมย์ เดชนัฐวิทย์ เตริยาภิรมย์ และกฤษฎิ์ชนัต เตริยาภิรมย์
บุญทรง เตริยาภิรมย์ เป็นนักธุรกิจด้านอุตสาหกรรม เคยเป็นประธานสภาอุตสาหกรรมจังหวัดเชียงใหม่ ในระหว่างปี พ.ศ. 2540 ถึง พ.ศ. 2543 ต่อมาได้เข้ามาทำงานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย โดยชนะนางบุศรา โพธิสุข จากพรรคประชาธิปัตย์ และร้อยเอกหญิง ดร.เดือนเต็มดวง ณ เชียงใหม่ จากพรรคความหวังใหม่ ต่อมาได้ย้ายมาสังกัดพรรคพลังประชาชน และพรรคเพื่อไทย โดยที่นายบุญทรง เป็นสมาชิกกลุ่มวังบัวบานที่มีความสนิทสนมกับนางเยาวภา วงศ์สวัสดิ์ อดีตแกนนำพรรคไทยรักไทย
ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ สมัยที่ 4 และได้รับแต่งตั้งเป็นรัฐมนตรีช่วยว่าการกระทรวงการคลัง ต่อมาในเดือนมกราคม พ.ศ. 2555 ได้รับตำแหน่งรัฐมนตรีว่าการกระทรวงพาณิชย์ ต่อมาในเดือนมิถุนายน พ.ศ. 2556 เขาถูกปรับออกจากตำแหน่ง
บุญทรง เตริยาภิรมย์ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตร โดยมีนโยบายสำคัญคือ การจำนำข้าว จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 7
ต่อมาในเดือนมิถุนายน พ.ศ. 2556 เขาถูกปรับออกจากตำแหน่ง
ผลจากการดำรงตำแหน่งรัฐมนตรีว่าการกระทรวงพาณิชย์ ทำให้คณะกรรมการป้องกันและปราบปรามการทุจริตแห่งชาติ (ป.ป.ช.) มีมติเป็นเอกฉันท์ 7 ต่อ 0 ชี้มูลความผิดเขา พร้อมกับนายภูมิ สาระผล รัฐมนตรีช่วยว่าการกระทรวงพาณิชย์ กับพวกรวม 21 ราย เมื่อวันที่ 21 มกราคม พ.ศ. 2558 กรณีการทุจริตต่อหน้าที่ในการระบายข้าวแบบรัฐต่อรัฐ (จีทูจี) ในโครงการรับจำนำข้าว
ในเดือนสิงหาคม พ.ศ. 2560 ศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาคดี หมายเลขดำที่ อม. 25/2558 คดีระบายข้าวแบบรัฐต่อรัฐ หรือจีทูจี ให้จำคุกนายบุญทรง 42 ปี ปัจจุบันอยู่ระหว่างจำคุกในเรือนจำ
อาน-แอมอน ฌิสการ์ แด็สแต็ง
อาน-แอมอน ฌิสการ์ แด็สแต็ง (; เกิด 10 เมษายน พ.ศ. 2476 ที่กรุงปารีส ประเทศฝรั่งเศส) เป็นภริยาของวาเลรี ฌิสการ์ แด็สแต็ง ประธานาธิบดีแห่งสาธารณรัฐฝรั่งเศสคนที่ 20 ถือเป็นสุภาพสตรีหมายเลขหนึ่งของประเทศฝรั่งเศสคนที่ 19 ตั้งแต่ 27 พฤษภาคม พ.ศ. 2517 - 21 พฤษภาคม พ.ศ. 2524
โกลด ปงปีดู
โกลด ปงปีดู (; เกิด 13 พฤศจิกายน พ.ศ. 2455 ที่กรุงปารีส ประเทศฝรั่งเศส) เป็นภริยาของฌอร์ฌ ปงปีดูประธานาธิบดีแห่งสาธารณรัฐฝรั่งเศสคนที่ 19 ถือเป็นสุภาพสตรีหมายเลขหนึ่งของประเทศฝรั่งเศสคนที่ 18 ตั้งแต่ 20 มิถุนายน พ.ศ. 2512 – 2 เมษายน พ.ศ. 2517
อีวอน เดอ โกล
อีวอน เดอ โกล (; เกิด 22 พฤษภาคม พ.ศ. 2443 ที่เมืองกาแล แคว้นนอร์-ปาดกาแล ประเทศฝรั่งเศส) เป็นภริยาของชาร์ล เดอ โกล ประธานาธิบดีแห่งสาธารณรัฐฝรั่งเศสคนที่ 18 ถือเป็นสุภาพสตรีหมายเลขหนึ่งของประเทศฝรั่งเศส ตั้งแต่ 8 มกราคม พ.ศ. 2502 – 28 เมษายน พ.ศ. 2512
เอบินะ
เอบินะ () เป็นเมืองในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 26.48 ตารางกิโลเมตร มีจำนวนประชากร 127,062 คน
เอบินะตั้งอยู่ตอนกลางของที่ราบซะงะมิซึ่งเป็นส่วนหนึ่งของที่ราบคันโต ริมฝั่งทางทิศตะวันออกแม่น้ำซางามิ
แฌร์แมน กอตี
แฌร์แมน กอตี (; เกิด 9 เมษายน พ.ศ. 2429 ที่เลออาฟวร์ จังหวัดแซน-มารีตีม แคว้นโอต-นอร์ม็องดี ประเทศฝรั่งเศส เสียชีวิต 12 พฤศจิกายน พ.ศ. 2498) เป็นภริยาของเรอเน กอตีประธานาธิบดีแห่งสาธารณรัฐฝรั่งเศสคนที่ 17 ถือเป็นสุภาพสตรีหมายเลขหนึ่งของประเทศฝรั่งเศสคนที่ 16 ตั้งแต่ 16 มกราคม พ.ศ. 2497 – 12 พฤศจิกายน พ.ศ. 2498
รายชื่อกลุ่มไอดอลเกาหลีใต้
ต่อไปนี้เป็นรายชื่อกลุ่มไอดอลเกาหลีใต้
บอยแบนด์ 2 วง ยุบวงหมดแล้ว
ดูโอ้ชาย 1 วง ยุบวงหมดแล้ว
วงผสม 3 วง บอยแบนด์ 1 วง ยุบวงหมดแล้ว เหลือ วง DJ DOC
บอยแบนด์ 2 วง เหลือ วง Turbo
วงผสม 2 วง บอยแบนด์ 4 วง ยุบวงหมดแล้ว เหลือ วง Goofy
ดูโอ้ชาย 1 วง บอยแบนด์ 2 วง เกิร์ลกรุ๊ป 3 วง ยุบวงหมดแล้ว เหลือ วง Sechs Kies และ Jinusean S.E.S.
วงผสม 2 วง บอยแบนด์ 2 วง เกิร์ลกรุ๊ป 3 วง ยุบวงหมดแล้ว เหลือ วง Shinhwa
ดูโอ้ 2 วง บอยแบนด์ 2 วง ยุบวงหมดแล้ว เหลือ วง g.o.d. , Click-B , As One และ Fly to the Skyบอยแบนด์ 2 วง เกิร์ลกรุ๊ป 3 วง ยุบวงหมดแล้ว 
บอยแบนด์ 2 วง เกิร์ลกรุ๊ป 6 วง ยุบวงหมดแล้ว เหลือ วง Noel
ดูโอ้ 3 วง ( TVXQ แยกตัวออกมา 3 คน) บอยแบนด์ 2 วง ยุบวงหมดแล้ว เหลือ วง TVXQ! , Buzzยุบวงไปเมื่อปี2007และกลับมารวมตัวอีกครั้งในปี2015 , Epik High 
ดูโอ้ 4 วง บอยแบนด์ 1 วง เกิร์ลกรุ๊ป 1 วง ยุบวงหมดแล้ว เหลือ วง SG Wannabe, V.O.S, Dynamic Duo และ TRAX ( ทำงานเดี่ยว )
บอยแบนด์ 5 วง เกิร์ลกรุ๊ป 4 วง ยุบวงหมดแล้ว เหลือ วง Super Junior, Gavy NJ และ LPG
ดูโอ้ 2 วง บอยแบนด์ 2 วง เกิร์ลกรุ๊ป 1 วง ยุบวงหมดแล้ว เหลือ วง Big Bang, Brown Eyed Girls และ Untouchable
วงผสม 1 วง บอยแบนด์ 4 วง เกิร์ลกรุ๊ป 7 วง ยุบวงหมดแล้ว เหลือ วง Girls' Generation, F.T. Island, Tritops และวง Supernova (เน้นทำงานที่ญี่ปุ่นเป็นหลัก)
ดูโอ้ 2 วง บอยแบนด์ 5 วง ยุบวงเพียงวงเดียว คือ Smash 
บอยแบนด์ 3 วง เกิร์ลกรุ๊ป 9 วง ยุบวงหมดแล้ว เหลือ วง f(x), และ BEAST เปลี่ยนชื่อวง Highlight
วงผสม 2 วง บอยแบนด์ 11 วง เกิร์ลกรุ๊ป 11 วง ยุบวงหมดแล้ว เหลือ วง F.Cuz, Infinite, Teen Top, Girl's Day, , Nine Muses, Orange Caramel, A-Peace, CNBLUE และ JYJ
ดูโอ้ 1 วง บอยแบนด์ 11 วง เกิร์ลกรุ๊ป 12 วง ยุบวงหมดแล้ว เหลือ วง Myname, Boyfriend, B1A4, A Pink, RaNia, Block B, Brave Girls
ปัจจุบัน (2018) เหลือ วง EXID, B.A.P, NU'EST, BTOB, EXO, Hello Venus, VIXX, A-JAX, Big Star, Cross Gene, AOA, Two X, 100%, 15&, 
บอยแบนด์ 8 วง เกิร์ลกรุ๊ป 3 วง รายชื่อวงที่ยุบ LC9, AlphaBAT M.Pire และ Speed History
ดูโอ้ผสม 1 วง บอยแบนด์ 12 วง เกิร์ลกรุ๊ป 13 วง รายชื่อวงที่ยุบ Bob Girls และ 4L MINX ( เปลี่ยนชื่อวงเทำวงฟอร์มใหม่ )
ดูโอ้ชาย 1 วง บอยแบนด์ 12 วง เกิร์ลกรุ๊ป 12 วง รายชื่อวงที่ยุบ 1PUNCH, The Ark Sus4 และ A6P myB
ดูโอ้ชาย 1 วง ดูโอ้หญิง 3 วง วงผสม 2 วง บอยแบนด์ 8 วง เกิร์ลกรุ๊ป 22 วง รายชื่อวงที่ยุบ C.I.V.A I.B.I, I.O.I และ MIXX O21 BULLDOK, Unnies
บอยแบนด์ 14 วง เกิร์ลกรุ๊ป 16 วง
มีแชล โอรียอล
มีแชล โอรียอล (; เกิด 5 มีนาคม พ.ศ. 2439 ที่การ์โม จังหวัดตาร์น แคว้นมีดี-ปีเรเน ประเทศฝรั่งเศส เสียชีวิต 5 มีนาคม พ.ศ. 2522) เป็นภริยาของแว็งซ็อง โอรียอล ประธานาธิบดีแห่งสาธารณรัฐฝรั่งเศสคนที่ 16 ถือเป็นสุภาพสตรีหมายเลขหนึ่งของประเทศฝรั่งเศสคนที่ 15 ตั้งแต่16 มกราคม พ.ศ. 2490 – 16 มกราคม พ.ศ. 2497
เจ้าหญิงเลอาแห่งเบลเยียม
เจ้าหญิงเลอาแห่งเบลเยียม พระนามเดิม เลอา อิงกา ดอรา โวลมัน (; ประสูติ 6 กุมภาพันธ์ 2494) พระชายาในเจ้าชายอาแล็กซ็องดร์แห่งเบลเยียม พระราชโอรสในสมเด็จพระเจ้าเลโอโปลด์ที่ 3 กับลิเลียน เจ้าหญิงแห่งเรตี
เจ้าหญิงเลอาประสูติเมื่อวันที่ 6 กุมภาพันธ์ 2494 เป็นธิดาของซีกิสมุนด์ โวลมัน (Sigismund Wolman) กับลิซา บอร์นชไตน์ (Lisa Bornstein) พระชนนีเป็นชาวเมืองเนือร์นแบร์ก รัฐบาวาเรีย ประเทศเยอรมัน
พระองค์สมรสครั้งแรกกับเซอร์เก วิกโตโรวิช สเปตชินสกี (Serge Victorovich Spetschinsky) ในปี 2518 และมีบุตรหนึ่งคนคือ เลติเชีย สเปตชินสกี (Laetitia Spetschinsky; เกิด 2519) และหย่าในปี 2523 ต่อมาในปี 2525 เลอาได้สมรสใหม่กับรอแบร์ บิชารา (Robert Bichara) และมีบุตรด้วยกันหนึ่งคน คือ เรอโนด บิชารา (Renaud Bichara; เกิด 2526)
หลังจากการหย่ากับรอแบร์ บิชารา เธอได้เสกสมรสอย่างลับกับเจ้าชายอาแล็กซ็องดร์แห่งเบลเยียม เมื่อวันที่ 14 มีนาคม 2534 ที่มณฑลซัฟฟอล์ก สหราชอาณาจักร แต่ความสัมพันธ์ของทั้งสองพระองค์ถูกเปิดเผยตั้งแต่ปี 2529 โดยเลออน มันเดอเลียร์ (Léon Mundeleer) รัฐมนตรีกระทรวงกลาโหมของเบลเยียม ว่าเจ้าชายอาแล็กซ็องดร์ถามถึงการเสด็จไปโรงภาพยนตร์กับเลอา และออกเดทอย่างรื่นรมย์ด้วยการเสวยพระกระยาหาร ซึ่งถือเป็นการออกเดทกับพระชายาในอนาคต
ทั้งสองพระองค์ไม่มีพระโอรสร่วมกัน รวมไปถึงความสัมพันธ์ก็ถูกเก็บเป็นความลับจนถึงหลังปี 2541 ซึ่งดูเหมือนว่าเจ้าชายทรงเกรงว่าลิเลียน เจ้าหญิงแห่งเรตี พระชนนีจะทรงปฏิเสธความสัมพันธ์ของทั้งสอง ส่วนหนึ่งอาจเป็นเพราะการเสกสมรสของเจ้าชายอาแล็กซ็องดร์ถือว่าเป็นการละเมิดกฎมนเทียรบาลของราชวงศ์เบลเยียมข้อที่ 85 ว่าด้วยการเสกสมรสของผู้สืบสันดานจากสมเด็จพระเจ้าเลโอโปลด์ที่ 1 ที่มิได้รับการอนุญาตจากองค์อธิปัตย์แห่งรัฐ
ในปี 2551 พระองค์ได้ทำการตีพิมพ์หนังสือพระประวัติส่วนพระองค์ของครอบครัวของพระองค์และสวามี ที่มีชื่อว่า "Le Prince Alexandre de Belgique" เพราะพระสวามีมิไคร่เป็นที่รู้จักกันแพร่หลายในเบลเยียม
เจสซี เจ
เจสซิก้า เอลเลน คอร์นิช () หรือ เจสซี่ เจ () เป็นนักร้องแนวอาร์แอนด์บี และโซล ชาวอังกฤษ มีชื่อเสียงหลังจากได้แต่งเพลงจำนวนมากให้กับศิลปินมากมาย ปัจจุบันเป็นนักร้องในสังกัด Lava และ Island
เจสซี่ เจ ปล่อยซิงเกิลเปิดตัวเพลงแรก "ดูอิดไลค์อะดูด" (Do It Like a Dude) ซึ่งขึ้นชาร์ต UK Singles สูงสุดที่อันดับที่ 2 เธอกล่าวว่า เดิมเธอแต่งเพลงให้กับริอานน่า แต่สังกัดบอกให้เธอเก็บไว้เป็นเพลงของตัวเอง เจสซี่ เจ ยังเผยอีกว่า ซิงเกิลต่อมาชื่อว่า" ไพรซ์แท็ก" (Price Tag) ได้ บี.โอ.บี มาร่วมร้องด้วย และหลังจากปล่อยเพลงนี้ออกมา สามารถขึ้นถึงอันดับ 1 บนชาร์ต UK Singles ชาร์ต Irish Singles และชาร์ต New Zealand Singles และติด 10 อันดับแรกในต่างประเทศอีก 19 ประเทศ โดยอัลบั้มนี้อยู่ที่อันดับ 1 เป็นเวลา 2 สัปดาห์ติดต่อกัน
เธอได้ปล่อยอัลบั้มแรกออกมามีชื่อว่า "ฮูยูอาร์" (Who You Are) ซึ่งต่อมาได้กลายเป็นหนึ่งในอัลบั้มที่ขายดีที่สุดในปี ค.ศ. 2011 หลังจากสามารถขายได้ถึง 600,000 ตลับ เฉพาะในอังกฤษ และเคยขึ้นชาร์ต UK Albums ถึงอันดับที่ 2. นอกจากความสำเร็จทางด้านยอดขายอัลบั้มแล้ว ซิงเกิ้ลที่ถูกปล่อยมาจากอัลบั้มนี้ ถือว่าประสบความสำเร็จอย่างมากเช่นเดียวกัน โดยมีซิงเกิ้ลถึง 6 ซิงเกิ้ลที่เข้าสู่ท็อปเทน ของชาร์ตประเทศอังกฤษ ทำให้เจสซี่ เจ กลายเป็นศิลปินหญิงคนแรกของอังกฤษ ที่มีซิงเกิ้ลเข้าสู่ท็อปเทนของชาร์ตอังกฤษ 6 ซิงเกิ้ล ในเพียงหนึ่งอัลบั้ม
ปัจจุบัน เจสซี่ เจ กำลังอยู่ในช่วงโปรโมท อัลบั้ม Sweet Talker ซึ่งเป็นอัลบั้มที่สามของเธอ ซึ่งอัลบั้มนี้ได้เจสซี่เจได้ร่วมงานกับศิลปินชื่อดังต่างๆ มากมาย ได้แก่ Ariana Grande, Nicki Minaj, 2Chainz และ De La Soul โดยอัลบั้มนี้สามารถ ขึ้นชาร์ต UK Albums ถึงอันดับที่ 5 และเมื่อนับรวมยอดขายทั้งหมดตั้งแต่เริ่มเข้าวงการจนถึงเดือนตุลาคม 2014 เจสซี่ เจ มียอดขายอัลบั้มรวมทั้งหมด 3 ล้านอัลบั้ม และซิงเกิ้ลรวม 20 ล้านแผ่นทั่วโลก. นอกจากผลงานทางด้านเพลงแล้ว เจสซี่ เจ ยังเป็นกรรมการ ให้กับรายการ The Voice UK ซีซั่น 1,2 และ The Voice Australia ซีซั่น 4 ด้วย
เจสซี่ เจ เกิดวันที่ 27 มีนาคม 2531 ในเมืองลอนดอน สหราชอาณาจักร เธอมีพี่สาวอีกสองคน พ่อของเจสซี่ เจเป็นนักจิตวิทยาบำบัด ในสมัยเด็ก เจสซี่ เจเคยถูกเพื่อนล้อว่าหน้าเหมือนเอเลี่ยน ฟันเหยิน และเคยถูกแกล้งสารพัด จนเป็นที่มาของเพลง Who's laughing now. เธอเคยเรียนที่โรงเรียนศิลปะการแสดงและเทคโนโลยี BRIT ในกรุงลอนดอนมาเป็นเวลาหลายปี ทำให้เธอได้รู้จักกับ อะเดล และ เลโอนา ลูวิส ซึ่งปัจจุบัน ก็ได้เป็นนักร้องเช่นเดียวกับเธอ. ตอนอายุ 18 ปี เธอเคยประสบกับโรคหัวใจ ที่เรียกว่า Wolff-Parkinson-White syndrome แต่เธอก็รอดมาได้ในคราวนั้น.
เธอก้าวเข้ามาในวงการบันเทิงครั้งแรก โดยการเริ่มแต่งเพลงให้กับ คริส บราวน์ และไมลีย์ ไซรัส หนึ่งในงานเพลงที่ประสบความสำเร็จที่สุดที่เธอมีส่วนร่วมแต่ง และได้รางวัลระดับแพลตินัมในหลากหลายประเทศ คือเพลง " ปาร์ตี้อินเดอะยูเอสเอ" (Party in the U.S.A.) ของไมลีย์ ไซรัส ในเดือนกุมภาพันธ์ ค.ศ. 2554 เจสซี่ เจ ได้รับรางวัล BRIT Award Critics' Choice เธอได้กล่าวเกี่ยวกับการแต่งเพลงของเธอเองว่า "ฉันเป็นนักแต่งเพลงครึ่งหนึ่ง และนักบำบัดอีกครึ่งหนึ่ง".
รักลับ ซ่อนลึก
รักลับ ซ่อนลึก () ภาพยนตร์อเมริกันออกฉายในปี ค.ศ. 2004 นำแสดงโดย เจฟฟ์ บริดเจส, คิม บาซิงเจอร์, จอน ฟอสเตอร์ กำกับการแสดงโดย ทอดด์ วิลเลียมส์  บทภาพยนตร์ดัดแปลงมาจากนวนิยายเรื่องแรกในสามเรื่องของ "A Widow for One Year" โดย จอห์น เออร์วิง ที่ประพันธ์ขึ้นในปี ค.ศ. 1998
ที่ชุมชนชายหาดในลองไอแลนด์ เท็ด โคล (เจฟฟ์ บริดเจส) นักเขียน นักวาดภาพ และนักเล่านิทานสำหรับเด็ก มีลูกสาววัย 4 ขวบที่แสนรู้ ชื่อ รูธ (เอลล์ เฟนนิง) เท็ดแยกกันอยู่กับ มาเรียน (คิม บาซิงเจอร์) ภรรยาสาวสวย ทั้งคู่ก่อนที่จะมีรูธเคยมีลูกชาย 2 คนชื่อ โทมัส และทิโมธี แต่ทั้งคู่ได้เสียชีวิตไปก่อนหน้านั้นนานแล้วตั้งแต่ยังวัยรุ่น แต่ก็ยังมีรูปถ่ายของทั้งคู่แขวนอยู่ทั่วบ้าน ซึ่งรูธชอบที่จะดูมันบ่อย ๆ
เท็ดจ้างเอ็ดดี้ (จอน ฟอสเตอร์) หนุ่มวัยรุ่นที่เพิ่งจบมัธยมศึกษามาเป็นผู้ช่วยในช่วงฤดูร้อน เอ็ดดี้เป็นแฟนหนังสือของเท็ด เขาอ่านหนังสือของเท็ดทุกเรื่อง เมื่อเอ็ดดี้พบกับมาเรียนครั้งแรก เขาชอบเธอทันที แม้มาเรียนจะมีท่าทางที่เย็นชาก็ตาม เอ็ดดี้เก็บเอารูปถ่ายและเสื้อผ้ารวมทั้งชุดชั้นในของเธอมาสำเร็จความใคร่ เมื่อมาเรียนมาพบเข้า เธอก็ยอมให้เอ็ดดี้มีเพศสัมพันธ์ด้วย
เท็ดแม้รู้เรื่องราวระหว่าง เอ็ดดี้กับมาเรียนก็ไม่ได้หึงหวงอะไร เพราะกำลังสนุกสนานอยู่กับเขียนภาพนู้ดของ คุณนายวอน (มิมิ โรเจอร์ส) อยู่ เท็ดกำลังมีงานเขียนภาพชุดใหม่ชื่อ "The Door in the Floor" เป็นนิทานเกี่ยวกับเด็กที่มีความกลัวต่อสิ่งประหลาดที่อยู่ใต้ประตูบนพื้นกับแม่ของตน
เอ็ดดี้ได้ถามมาเรียนเกี่ยวกับการเสียชีวิตของลูกชายทั้ง 2 คน แต่มาเรียนก็ไม่ตอบอะไรแถมยังนิ่งเฉยจนหลับไปเอง ต่อมา มาเรียนได้ทิ้งเท็ดและเอ็ดดี้ไป เท็ดเพิ่งถูกคุณนายวอนขับรถไล่ฆ่าด้วยความโมโห เมื่อกลับมาเขาได้ไล่เอ็ดดี้ออก ก่อนจากกัน เท็ดจึงได้เล่าความจริงถึงสาเหตุการเสียชีวิตของโทมัสและทิโมธีให้เอ็ดดี้ฟัง
ภาพยนตร์เมื่อเข้าฉายได้รับระดับอาร์ เพราะมีทั้งฉากเปลือยและเพศสัมพันธ์ สำหรับในประเทศไทยเข้าฉายแบบจำกัดโรง โดยฉายเฉพาะที่ลิโดเท่านั้น ได้รับเสียงวิจารณ์ว่า เป็นภาพยนตร์ที่เต็มไปด้วยสัญลักษณ์ซึ่งจะค่อย ๆ เผยออกมาเรื่อย ๆ จนท้ายที่สุด แต่ก็ไม่ได้บอกว่าพฤติกรรมที่แสนประหลาดของเท็ดเกิดจากอะไร และก็มีบางเสียงวิจารณ์ว่าให้แง่คิดในการดำเนินชีวิต
ขณะที่เดอะนิวยอร์กไทมส์ เรียกว่า เป็นภาพยนตร์ที่ดีที่สุดที่สร้างจากนวนิยายของจอห์น เออร์วิง
ไร้อาการ
ไร้อาการ หรือ การเจ็บป่วยโดยไม่มีอาการ () เกิดขึ้นเมื่อบุคคลมีโรคดำเนินอยู่ในร่างกาย เช่น มีการเจริญของมะเร็ง มีการติดเชื้อ ฯลฯ แต่ไม่มีอาการปรากฏให้ผู้ป่วยรู้สึก บางครั้งอาจมีความผิดปกติที่สามารถตรวจพบได้แต่ไม่ได้ตรวจจึงไม่พบและไม่รู้ว่ามีก็ได้
ภาวะการเจ็บป่วยโดยไม่มีอาการนั้นมีความสำคัญ เพราะมีการดำเนินโรคหลายแบบ และอาจจำเป็นต้องได้รับการดูแลรักษาต่างๆ กัน เช่น อาจมีอาการมากขึ้นในภายหลัง จึงต้องเฝ้าระวัง, อาจหายได้เอง หรือเป็นภาวะที่ไม่มีอันตราย จึงไม่ต้องทำอะไร, อาจต้องรับการรักษาภาวะนั้น เพื่อป้องกันภาวะแทรกซ้อนอันจะเกิดขึ้นในภายหลัง (เช่นในภาวะความดันเลือดสูง หรือไขมันในเลือดสูง เป็นต้น), อาจต้องตรวจหาภาวะแทรกซ้อนที่อาจเกิดขึ้นในภายหลังหรือพบร่วมกันในตอนนั้น, อาจเป็นการติดเชื้อที่สามารถแพร่ไปยังคนอื่นได้ เป็นต้น
โรงเรียนศิลปะการแสดงและเทคโนโลยี BRIT
โรงเรียนสอนศิลปะการแสดงและเทคโนโลยี BRIT () หรือโรงเรียนสอนศิลปะการแสดงและเทคโนโลยีแห่งกรุงลอนดอน () เป็นโรงเรียนเอกชนแบบเลือกเข้าเรียนที่ได้รับการสนับสนุนบางส่วนจากบริทอวอร์ดส ตั้งอยู่ที่ เดอะเครสเซนต์ เซลเฮิร์สท์ ครอยดอน ในกรุงลอนดอน สหราชอาณาจักร โรงเรียนแห่งนี้ก่อตั้งขึ้นภายใต้โครงการ City Technology College (CTC) ในปี ค.ศ. 1991 และเปิดสอนเพื่อช่วยสร้างสมรรถนะเกี่ยวกับศิลปะการแสดง สื่อสารมวลชน ศิลปะและการออกแบบ และเทคโนโลยี โดยมีอาจารย์ใหญ่ชื่อ นิค วิลเลียมส์
สแลมไมเวอร์เซรี่ IX
สแลมไมเวอร์เซรี่ IX () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 12 มิถุนายน ค.ศ. 2011 ที่ TNA Impact! Zone เมือง Orlando, Florida
ดิสทิเนชั่น เอ็กซ์ (2011)
ดิสทิเนชั่น เอ็กซ์ (2011) () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 10 กรกฎาคม ค.ศ. 2011 ที่ Impact Wrestling Zone เมือง Orlando, Florida
ลอบซัง ซังเกย์
ลอบซัง ซังเกย์ (; blo-bzang seng-ge) นักกฎหมายชาวทิเบต เป็นหนึ่งในนักเคลื่อนไหวเพื่อเรียกร้องเอกราชให้กับทิเบต ปัจจุบันได้รับเลือกตั้งให้เป็น Kalon Tripa หรือ นายกรัฐมนตรีของรัฐบาลพลัดถิ่นของทิเบต เมื่อวันที่ 11 เมษายน พ.ศ. 2554 และเข้าสาบานตนเพื่อรับตำแหน่งเมื่อวันที่ 8 สิงหาคม พ.ศ. 2554 สืบต่อจากลอบซัง เทนซิน ซัมทงรินโปเช องค์ที่ 5 และจะเป็นผู้นำทางการเมืองของทิเบตพลัดถิ่น หลังจากทะไลลามะ องค์ที่สิบสี่ ทรงปรารถนาจะยุติบทบาททางการเมืองของพระองค์ลง
ลอบซัง ซังเกย์ เกิดที่เมืองดาร์จีลิง ประเทศอินเดีย เมื่อ พ.ศ. 2511 จบการศึกษาจากมหาวิทยาลัยเดลี และได้รับทุนฟูลไบรท์ไปศึกษาต่อด้านกฎหมายในระดับปริญญาโทและปริญญาเอกที่มหาวิทยาลัยฮาร์วาร์ด
แม่น้ำเจาอาเปรี
แม่น้ำเจาอาเปรี () เป็นแม่น้ำในรัฐอามาโซนัส ประเทศบราซิล ทางตะวันออกเฉียงเหนือของรัฐ ไหลไปทางตะวันตกเฉียงใต้และทางใต้ ลงสู่แม่น้ำรีโอเนโก ยาว 386 กม.
เกินดารี
เกินดารี () เป็นเมืองหลวงของจังหวัดซูลาเวซีตะวันออกเฉียงใต้ ประเทศอินโดนีเซีย เป็นเมืองท่าทางทะเล มีประชากร 314,812 คน ทำให้เป็นเมืองที่ใหญ่เป็นอันดับ 4 ของซูลาเวซี มีสินค้าออกได้แก่ เครื่องหวาย น้ำมันชักเงา และเครื่องประดับทองคำและเงิน ในสงครามโลกครั้งที่สอง ญี่ปุ่นเข้ายึดครองใน ค.ศ. 1942 และใช้เป็นที่มั่นทางทหาร
คิริสมาส
เกาะคิริสมาส () หรือ เกาะคริสต์มาส () เป็นเกาะในประเทศคิริบาส เป็นเกาะหนึ่งในหมู่เกาะไลน์ ตั้งอยู่ตอนกลางของมหาสมุทรแปซิฟิก ทางตอนใต้ของหมู่เกาะฮาวาย เป็นเกาะปะการังวงแหวนอะทอลล์ใหญ่ที่สุดในมหาสมุทรแปซิฟิก มีเนื้อที่ 322 ตร.กม. อะทอลล์มีเส้นรอบวงยาวประมาณ 150 กม. (93 ไมล์) ส่วนลากูนขยายไปถึง 48 กม. (30 ไมล์) เป็นสถานที่โด่งดังเรื่องการตกปลา และกิจกรรมดูนกและการโต้คลื่น
เกาะตั้งอยู่เหนือเส้นศูนย์สูตร 232 กิโลเมตร อยู่ห่างจากซิดนีย์ 6,700 กม. (4,200 ไมล์) และอยู่ห่างจากซานฟรานซิสโก 5,360 กม. (3,330 ไมล์) บนเส้นเวลา UTC+14 เป็นสถานที่ที่มีคนอยู่อาศัยแห่งแรกที่ขึ้นปีใหม่ที่แรกของโลก
กัปตันเจมส์ คุก นักเดินเรือและนักสำรวจชาวอังกฤษเป็นผู้ค้นพบเกาะนี้เมื่อ ค.ศ. 1777 ต่อมาผนวกเข้ากับอาณานิคมหมู่เกาะกิลเบิร์ตและเอลลิซเมื่อ ค.ศ. 1919 และกลายเป็นส่วนหนึ่งของคิริบาตีซึ่งได้รับเอกราชใน ค.ศ. 1979
เซแก็ชแฟเฮร์วาร์
เซแก็ชแฟเฮร์วาร์ () เป็นเมืองตั้งอยู่ตอนกลางของประเทศฮังการี เป็นเมืองใหญ่เป็นอันดับ 9 ของประเทศ มีประชากร 101,973 คน (ค.ศ. 2010) เป็นเมืองประกอบพิธีราชาภิเษกกษัตริย์ของฮังการี กษัตริย์ 37 พระองค์ ราชินี 39 พระองค์ ระหว่าง ค.ศ. 1027-1527 ตุรกีได้เข้ายึดครองใน ค.ศ. 1543 อาคารหลายแห่งถูกทำลายเมื่อ ค.ศ. 1686 ในตอนปลายของการยึดครองของตุรกีได้มีการบูรณะเมืองขึ้นใหม่ในสมัยที่ราชวงศ์ฮับสบูร์กเข้าปกครอง ได้รับความเสียหายอย่างมากในสงครามโลกครั้งที่สอง
ชาร์ลี อดัม
ชาลส์ เกรอัม "ชาร์ลี" อดัม () เกิดเมื่อวันที่ 10 ธันวาคม ค.ศ. 1985 เป็นนักฟุตบอลทีมชาติสกอตแลนด์ และเล่นให้กับสโมสรฟุตบอลสโตกซิตี โดยมากอยู่ตำแหน่งกองกลางตัวกลาง
ก่อนจะเริ่มอาชีพในเรนเจอร์ส อดัมอยู่กับทีมเยาวชนของสโมสรฟุตบอลดันดี ในระหว่างปี ค.ศ. 1999–2003 เขาเป็นผลงานของทีมเยาวชนสโมสรเรนเจอร์ส อดัมเริ่มเล่นในฐานะนักฟุตบอลอาชีพรุ่นใหญ่กับหลายสโมสรแบบยืมตัว จากนั้นย้ายกลับมาเรนเจอร์สในปลายฤดูกาล 2006 จนเป็นผู้เล่นประจำภายใต้การดูแลของผู้จัดการทีม พอล เลอ เกวน และวอลเทอร์ สมิท อดัมยังเป็นส่วนหนึ่งของทีมที่เรนเจอร์สเข้าสู่รอบตัดสินยูฟ่าคัพ 2008
สโมสรฟุตบอลแบล็กพูลยืมตัวไปในฤดูกาล 2008–09 จากนั้นก็ย้ายมาอยู่แบบถาวรเมื่อเริ่มฤดูกาล 2009–10 เขาเป็นกัปตันทีมที่นำชัยชนะเหนือสโมสรฟุตบอลคาร์ดิฟฟ์ซิตี ในรอบเพลย์ออฟทำให้ทีมเลื่อนชั้นขึ้นมาพรีเมียร์ลีก เขาแสดงผลงานในฤดูกาลแรกในพรีเมียร์ลีกได้ดี จนได้รับเสนอชื่อเข้าชิงนักฟุตบอลยอดเยี่ยมของพีเอฟเอ ในเดือนเมษายน ค.ศ. 2011 ต่อมาเขาย้ายมาอยู่กับ สโมสรฟุตบอลลิเวอร์พูล ในเดือนกรกฎาคม ค.ศ. 2011 และเขาก็ยิงประตูใสเชลซี
ฟิล ดาวด์
ฟิล ดาวด์ () เกิดเมื่อวันที่ 26 มกราคม ค.ศ. 1963 เป็นผู้ตัดสินฟุตบอลชาวอังกฤษ ทำหน้าที่ส่วนใหญ่ในฟุตบอลพรีเมียร์ลีก เขาอาศัยอยู่ที่เมืองสโตก-ออน-เทรนต์ สแตฟฟอร์ดเชอร์
ไตรโลกยวิชยะ
ไตรโลกยวิชยะ ( "ไตรโลกฺยวิชย", , "เจี่ยงซานซื่อหมิงหวัง") เป็นหนึ่งในวิทยาราชทั้งห้าตามความเชื่อของศาสนาพุทธนิกายวัชรยาน (ในญี่ปุ่นเป็นที่นับถือในนิกายชินงน ซึ่งเป็นแขนงย่อยหนึ่งของวัชรยาน) สถิดอยู่ ณ ทิศตะวันออกของครรภโกษธาตุ ทำหน้าที่เป็นผู้คุ้มครองของพระอักโษภยพุทธะ พระธยานิพุทธะแห่งทิศตะวันออก บางตำราถือว่าเป็นพระโพธิสัตว์องค์หนึ่ง โดยเป็นพระโพธิสัตว์เอกเทศมิได้จัดอยู่ในสกุลของพระธยานิพุทธะองค์ใด
นามของไตรโลกยวิชยะ มีความหมายโดยศัพท์ว่า "ผู้ชนะโลกทั้งสาม"
ไตรโลกยวิชยะมี 4 เศียร 8 กร แต่ละเศียรแต่ละหน้าแสดงอารมณ์ต่างกันคือ เศียรด้านหน้าแสดงอารมณ์เกรี้ยวกราด เศียรด้านขวาแสดงอารมณ์โกรธ เศียรด้านซ้ายแสดงอารมณ์เกลียดชัง เศียรด้านหลังแสดงอารมณ์กล้าหาญ พระหัตถ์ถือกระดิ่ง วัชระ ดาบ ขอสับช้าง ลูกศร คันศร บ่วงและจาน ประทับยืนท่าปรัตยสีฒะ เป็นที่นิยมนับถือในทิเบตและญี่ปุ่น ในประเทศไทยพบภาพสลักของวิทยราช/พระโพธิสัตว์องค์นี้ที่ปราสาทหินพิมาย
Ikoku Meiro no Croisée
Ikoku Meiro no Croisée () () () เป็นการ์ตูนญี่ปุ่นแนวประวัติศาสตร์และบันทึกชีวิต แต่งเรื่องและวาดภาพโดย ฮินาตะ ทาเคดะ เป็นเรื่องราวเกี่ยวกับสาวน้อยชาวญี่ปุ่นซึ่งบ้านของเธอมีธรรมเนียมที่ต้องส่งทายาทออกไปทำงานนอกบ้าน แล้วเธอเลือกที่จะมาทำงานที่ปารีส เป็นการแสดงออกถึงวัฒนธรรมในอดีตและความแตกต่างในการใช้ชีวิตของชาวยุโรปและชาวญี่ปุ่นในอดีตได้เป็นอย่างดี
ในช่วงปลายศตวรรษที่ 19 ในปารีส ยุเนะ สาวน้อยชาวญี่ปุ่น ได้เดินทางมาที่นี่พร้อมกับ ออสการ์ โกลเดล ผู้ที่เดินทางไปเที่ยวที่ญี่ปุ่น เธอติดตามเขามาเนื่องจากเป็นธรรมเนียมของบ้านเธอที่ให้ทายาทต้องออกมาทำงานนอกบ้าน ยุเนะได้มาทำงานในร้านรับขึ้นรูปโลหะในกาเลอรีดูว์รัว ตลาดที่แสนโบราณและล้าสมัยมุงหลังคาด้วยกระจกสว่าง เธอได้พบกับ โกล๊ด โกลเดล ผู้สืบทอดร้านนี้ต่อจากพ่อและออสการ์ผู้เป็นคุณปู่ ผู้ซึ่งถึงจะใจร้อนแต่ก็อ่อนโยน ยุเนะผู้ออกมาใช้ชีวิตในต่างแดน จะพบเจอเรื่องแบบไหนบ้างนะ?
ตัวเอกของเรื่อง สาวน้อยผู้เดินทางมายังปารีส ตามธรรมเนียมของบ้านเธอที่ต้องส่งทายาทออกมาทำงานนอกบ้าน เป็นคนเรียบร้อยน่ารัก จริงจังเสียจนเรียกได้ว่าหัวดื้อ เมื่อตั้งใจจะทำสิ่งใดจะไม่มีการยกเลิกเป็นอันขาด
ทายาทตระกูลโกลเดลผู้รับสืบทอดอาชีพช่างขึ้นรูปโลหะ พยายามรักษาร้านที่เป็นสิ่งที่คุณปู่และพ่อสร้างไว้ ดูเผินๆเหมือนคนเลือดร้อน แต่กลับมีความอ่อนโยนและอบอุ่นซ่อนอยู่ในใจ เป็นห่วงยุเนะมาก และมักจะกังวลเกี่ยวกับยุเนะเป็นประจำ
ปู่ของโกล๊ด ผู้ก่อตั้งร้านขึ้นรูปโลหะ อ็องแซญดูว์รัว เป็นคนสบายๆ ไม่เรื่องมาก ใจดี แต่ชอบหลีสาว เมื่อเขาเบื่อๆก็มักจะหาเรื่องออกเดินทางประจำ
โจอี บาร์ตัน
โจเซฟ แอนโทนี "โจอี" บาร์ตัน () เกิดเมื่อวันที่ 2 กันยายน ค.ศ. 1982 เป็นอดีตนักฟุตบอลชาวอังกฤษ เคยเล่นในพรีเมียร์ลีกกับแมนเชสเตอร์ ซิตีและนิวคาสเซิลยูไนเต็ด รวมถึงเคยติดทีมชาติอังกฤษ ปัจจุบันเล่นเป็นผู้จัดการทีมให้กับฟลีตวุด ทาวน์
บาร์ตันเกิดในฮายตัน เมอร์ซีย์ไซด์ เติบโตในครอบครัวชนชั้นแรงงาน เขาเริ่มต้นอาชีพนักฟุตบอลกับสโมสรฟุตบอลแมนเชสเตอร์ซิตี ในปี ค.ศ. 2002 หลังจากผ่านระบบเยาวชนของสโมสร เขาลงแข่งในฐานะทีมรุ่นใหญ่ โดยใน 5 ปีที่อยู่กับสโมสร ลงแข่ง 150 นัด เขาลงแข่งในฐานะนักฟุตบอลทีมชาติอังกฤษครั้งแรกในเดือนกุมภาพันธ์ ค.ศ. 2007 อย่างไรก็ตามเขาได้รับคำวิจารณ์จากเพื่อนร่วมทีม ต่อมาเขาย้ายมาอยู่กับสโมสรฟุตบอลนิวแคสเซิลยูไนเต็ด ด้วยค่าตัว 5.8 ล้านปอนด์ ในเดือนกรกฎาคม ค.ศ. 2007
ในอาชีพนักฟุตบอลของเขาที่ผ่านมา ได้เกิดข้อพิพาทและปัญหาด้านวินัยอยู่หลายครั้ง ถูกตัดสินว่ามีความผิดในการใช้ความรุนแรง 2 ครั้ง เมื่อวันที่ 20 พฤษภาคม ค.ศ. 2008 เขาถูกตัดสินจำคุกเป็นเวลา 6 เดือน จากเหตุการณ์ทำร้ายร่างกายและทะเลาะวิวาท นอกร้านแม็กโดนัลด์ ในลิเวอร์พูลซิตีเซนเตอร์ บาร์ตันถูกจองจำอยู่นาน 77 วัน ก่อนที่จะถูกปล่อยตัวเมื่อวันที่ 28 กรกฎาคม ค.ศ. 2008 เมื่อวันที่ 1 กรกฎาคม ค.ศ. 2008 เขายังได้รับคำพิพากษารอการลงโทษ หลังจากเขายอมรับในเหตุทำร้ายร่างกาย อดีตเพื่อนร่วมทีม อุสมาน ดาโบ ในระหว่างการฝึกซ้อมเมื่อวันที่ 1 พฤษภาคม ค.ศ. 2007 เหตุการณ์นี้เป็นผลทำให้เขายุติอาชีพนักฟุตบอลกับแมนเชสเตอร์ซิตี 3 วันหลังจากถูกปล่อยตัว เขาถูกปรับเงินโดยสมาคมฟุตบอลอังกฤษ จากการทำร้ายร่างกายดาโบ
ฌูอัน กัมเป
ฌูอัน กัมเป (; 22 พฤศจิกายน ค.ศ. 1877 – 30 กรกฎาคม ค.ศ. 1930) เป็นนักฟุตบอลและประธานสโมสร ผู้บุกเบิกวงการฟุตบอล ชาวสวิส เขาก่อตั้งหลายสโมสรในสวิตเซอร์แลนด์และกาตาลุญญา สโมสรชื่อดังได้แก่ สโมสรฟุตบอลบาเซิล สโมสรฟุตบอลซูริก สโมสรฟุตบอลบาร์เซโลนา
Arthrospira
Arthrospira เป็นจีนัสของสาหร่ายสีเขียวแกมน้ำเงินกลุ่มเป็นเส้นด้ายลอยอิสระ มีลักษณะเป็นทรงกระบอก มีเซลล์ขนหลายเซลล์ในเกลียววนซ้ายมือเปิด สไปรูไลนาเกิดขึ้นตามธรรมชาติในทะเลสาบเขตร้อนและกึ่งเขตร้อนที่มีค่า pH สูง และมีความเข้มข้นของคาร์บอเนตและไบคาร์บอเนตสูง "Arthrospira platensis" พบในแอฟริกา เอเชียและอเมริกาใต้ ขณะที่ "Arthrospira maxima" จำกัดอยู่แต่เฉพาะในอเมริกากลาง
Arthrospira สามารถทำเป็นผลิตภัณฑ์เสริมอาหาร สไปรูไลนา ได้
อู่หลินเฟิง
อู่หลินเฟิง (; ) หมายถึง วิถีนักสู้แห่งพงไพร หรือ วิถีการต่อสู้ เป็นรายการศิลปะการต่อสู้ที่มีชื่อเสียงมากที่สุดของประเทศจีน โดยคำว่าอู่หลิน เป็นแนวคิดที่ได้มาจากนิยายกำลังภายในของจีน
รายการดังกล่าวเริ่มต้นครั้งแรกในเดือนมกราคม ค.ศ. 2004 และทำการออกอากาศในทุกวันเสาร์ โดยสถานีโทรทัศน์เหอหนาน นอกจากนี้ ยังมีนักสู้ชาวต่างชาติที่เข้าร่วมในรายการอู่หลินเฟิง อาทิ บัวขาว ป.ประมุข และแสนชัย ส.คิงสตาร์
อาทิตย์ ดาวสว่าง
อาทิตย์ ดาวสว่าง (ชื่อเล่น: แบ็ค; 11 พฤศจิกายน พ.ศ. 2535 — ) เป็นนักฟุตบอลชาวไทย เล่นให้กับเอสซีจี เมืองทอง ยูไนเต็ด ในไทยพรีเมียร์ลีก
อาทิตย์ ดาวสว่าง เป็นนักฟุตบอลทีมชาติไทยชุดปรีโอลิมปิกและซีเกมส์ 2015 ในตำแหน่งแบ็คขวา เป็นนักฟุตบอลที่เอสซีจี เมืองทอง ยูไนเต็ดให้ความสนใจในการเชิญมาร่วมทีม โดยรณฤทธิ์ ซื่อวาจา ผู้จัดการทั่วไปของสโมสรดังกล่าว เป็นผู้ทำการเจรจาให้อาทิตย์ได้เข้าร่วมทีม แม้ว่าจะมีหลายสังกัดต้องการตัว แต่ก็เคยปฏิเสธไปหลายราย ในขณะที่อาทิตย์อยู่ในตำแหน่งกองหลังของสโมสรฟุตบอลทีโอที แคท
นอกจากนี้แล้ว อาทิตย์ยังเคยได้รับการถ่ายแบบ และยังเคยร่วมเดินแบบบนเวทีแคทวอล์กมาแล้วครั้งหนึ่ง ในวันที่ 2 พฤศจิกายน พ.ศ. 2553 ที่สยามสแควร์
การแพร่ภาพกระจายเสียงสาธารณะ
การแพร่ภาพสาธารณะ รวมถึงสถานีวิทยุ, สถานีโทรทัศน์ และสื่ออิเล็กทรอนิกส์อื่น ๆ ที่ได้รับทุนจากประชาชนทั้งหมดหรือบางส่วน การแพร่ภาพสาธารณะอาจได้รับการสนับสนุนเงินทุนของพวกเขาจากบุคคลที่ผ่านการบริจาคโดยสมัครใจเป็นค่าใช้จ่ายที่เฉพาะเจาะจงเช่นใบอนุญาตโทรทัศน์ค่าธรรมเนียมหรือเป็นโดยตรงเงินทุนโดยรัฐ
ขอบเขตที่แพร่ภาพแพร่ภาพสาธารณะสามารถพิจารณา "ที่ไม่ใช่เชิงพาณิชย์" แตกต่างกันไปในแต่ละประเทศ
ภาวะข้อมูลท่วมท้น
ภาวะข้อมูลท่วมท้น () หมายถึง ภาวะที่บุคคลประสบความยุ่งยากในการเข้าใจประเด็นและตัดสินใจ อันเนื่องมาจากมีข้อมูลมากเกินไป ทำนองเดียวกับ "ความรู้ท่วมหัว เอาตัวไม่รอด" หรือ "มากหมอมากความ"
ศัพท์นี้ได้รับความนิยม เพราะ อัลวิน ทอฟเลอร์ ใช้ในหนังสือขายดีของตน ชื่อ "Future Shock" (ค.ศ. 1970) และ เบอร์แทรม กรอส ก็ใช้ในหนังสือของตน ชื่อ "The Managing of Organizations" (ค.ศ. 1964)
ศัพท์และแนวคิดดังกล่าวนี้ มีมาก่อนอินเทอร์เน็ต
ทอฟเลอร์อธิบายศัพท์นี้ โดยเปรียบเทียบว่า ภาวะข้อมูลท่วมท้นคือการได้รับรู้ความรู้สึกมากเกินไป (sensory overload) ในยุคข้อมูลข่าวสาร ทั้งนี้ การรับรู้ความรู้สึกมากเกินไปเป็นศัพท์ที่เริ่มใช้ในทศวรรษ 1950 และถูกมองว่าเป็นสาเหตุของการไม่มีสมาธิและขาดการตอบสนอง ทอฟเลอร์นิยามภาวะข้อมูลท่วมท้นว่ามีผลกระทบลักษณะเดียวกัน แต่เกิดกับการทำงานทางการรับรู้ในระดับที่สูงกว่า เขาเขียนว่า "เมื่อปัจเจกบุคคลตกอยู่ในภาวะที่สถานการณ์เปลี่ยนอย่างรวดเร็วและอย่างผิดปรกติ หรืออยู่ในบริบทที่ไม่เคยพบประสบมาก่อน...บุคคลนั้นจะมีความแม่นยำในการคาดการณ์ลดลง เขาจะไม่สามารถประเมินอย่างถูกต้องได้อีกต่อไปว่าพฤติกรรมที่มีเหตุผลแบบไหนที่เชื่อใจได้"
หลวงพ่อพรหม ถาวโร
หลวงพ่อพรหม ถาวโร (20 เมษายน พ.ศ. 2427— 30 มกราคม พ.ศ. 2518) ท่านสืบเชื้อสายเลือดมาจากบรรพบุรุษชาวกรุงศรีอยุธยา ท่านเป็นผู้ที่มีร่างกายสูงใหญ่แบบคนโบราณ พูดน้อย มีความกล้าหาญเฉียบขาด รักษาความเป็นธรรม มีวาจาสิทธิ์ และ มีบารมีสูง
หลวงพ่อพรหม ถาวโร อดีตเจ้าอาวาสวัดช่องแค ท่านเกิดเมื่อวันที่ 20 เมษายน พ.ศ. 2427 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ที่หมู่บ้านโก่งหนู บ้านแพรก อำเภอมหาราช จังหวัดพระนครศรีอยุธยา เมื่ออายุครบบวชได้อุปสมบทที่วัดปากคลองยางในปี พ.ศ. 2447 ได้รับฉายาว่า ถาวโร ก่อนอุปสมบทได้เรียนวิชาอาคมต่างๆจากท่านอาจารย์พ่วง ซึ่งเป็นฆราวาส เมื่ออุปสมบทแล้วอาจารย์พ่วงได้พาไปฝากหลวงพ่อดำ เพื่อเรียนอสุภกรรมฐานตามวิธีขอมโบราณและวิปัสสนากรรมฐานอยู่ 4 ปี ในปีที่ 5 อาจารย์พ่วงได้พาไปฝากกับอาจารย์ปู่วอน ฆราวาสที่บ้านวังแดง อำเภอท่าเรือ จังหวัดพระนครศรีอยุธยาเพื่อเรียนวิชาอีกหลายแขนง เรียนพระธรรมวินัยเพิ่มเติมขณะเมื่อมาจำพรรษาที่วัดเขียนลาย หลวงพ่อเป็นผู้ที่มีศีลวัตรปฏิบัติที่งดงาม ได้ออกธุดงค์ไปยังที่ต่างๆจนถึงภูเขาช่องแค เกิดฝนตกหนัก ชาวบ้านจึงบอกให้หลวงพ่อขึ้นไปพักหลบฝนที่ในถ้ำคืนแรกได้มีเทพยดามานิมิตแนะแนวทางปฏิบัติธรรมชั้นสูงให้ ท่านจึงขออยู่ที่นี่เพื่อตอบแทนคุณ จากนั้นท่านได้เดินทางกลับไปบอกขายที่นาอันเป็นมรดกของท่าน แล้วนำเงินมาซื้อที่ดินเพื่อสร้างวัด และเป็นเจ้าอาวาสวัดช่องแค (พ.ศ. 2460 - 2514) และท่านได้ลาออกจากเจ้าอาวาสเมื่อปี พ.ศ. 2514 รวมระยะเวลาที่เป็นเจ้าอาวาสได้ 54 ปี เพื่อให้พระปลัดแบงค์ ธมมวโร เป็นเจ้าอาวาสสืบแทน ท่านมรณภาพเมื่อวันที่ 30 มกราคม พ.ศ. 2518 ตรงกับรัชกาลของพระบาทสมเด็จพระปรมินทรมหาภูมิพลอดุลยเดช รวมสิริอายุได้ 90 ปี 70 พรรษา แต่สังขารของท่านก็ไม่เน่าเปื่อย เส้นเกศา เล็บ และหนวดเครางอกออกมาได้